**VYHLÁSENIE VOĽBY HLAVNÉHO KONTROLÓRA OBCE RATVAJ**

Obecné zastupiteľstvo obce Ratvaj v súlade s ustanovením § l8a odsek 2 zákona č. 369/1990 Zb. o obecnom zriadení v znení neskorších predpisov

VYHLASUJE

deň konania voľby hlavného kontrolóra obce Ratvaj: 19.03.2025

Kvalifikačné predpoklady kandidáta na funkciu hlavného kontrolóra: ukončené minimálne úplné stredné vzdelanie.

Uchádzač o funkciu hlavného kontrolóra obce doručí písomnú prihlášku v zalepenej obálke označenej. **,,Voľba hlavného kontrolóra, NEOTVÁRAŤ"** obci Ratvaj na adresu obce: Obec Ratvaj, Obecný úrad 33,082 66 Ratvaj, najneskôr l4 dní pred dňom konania volieb, do 5.3.2025 do 12.00 hod.

Rozhodujúci je dátum doručenia písomnej prihlášky do podateľne Obecného úradu v Ratvaji.

Náležitosti písomnej prihlášky :

1. osobné údaje kandidáta – meno a priezvisko, dátum narodenia, adresa trvalého pobytu, telefonický a emailový kontakt,
2. osobné údaje potrebné na vyžiadanie výpisu z registra trestov v rozsahu:

a) meno, priezvisko, rodné priezvisko, pôvodné meno alebo priezvisko, ak došlo k zmene mena alebo zmene priezviska, prípadne prezývku osoby, ktorej sa žiadosť týka, b) dátum narodenia, rodné číslo, miesto a okres narodenia, adresu trvalého pobytu a u osoby narodenej v cudzine aj štát narodenia,

c) štátne občianstvo,

d) pohlavie,

e) meno, priezvisko a rodné priezvisko rodičov,

1. úradne osvedčená kópia dokladu o najvyššom dosiahnutom vzdelaní,
2. profesijný životopis,
3. čestné vyhlásenie kandidáta o tom, že má spôsobilosť na právne úkony v plnom rozsahu,
4. písomný súhlas kandidáta na poskytnutie a spracúvanie osobných údajov pre účel úkonov spojených s voľbou hlavného kontrolóra v zmysle § 13 a v nadväznosti na § 14 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

Pracovný úväzok hlavného kontrolóra v rozsahu 2% pracovného času.

Funkčné obdobie hlavného kontrolóra začína dňom, ktorý je určený ako deň nástupu do práce, týmto dňom je 01.04.2025.

Ďalšie podrobnosti o spôsobe a vykonaní voľby hlavného kontrolóra

1. spôsob vykonania voľby kontrolóra: tajným/verejným hlasovaním na zasadnutí obecného zastupiteľstva obce Ratvaj dňa 19.03.2025,
2. uchádzač, ktorý splní všetky predpoklady a náležitosti písomnej prihlášky a včas podá písomnú prihlášku bude zaradený ako kandidát do voľby na funkciu hlavného kontrolóra, ktorý bude mať právo v deň konania voľby kontrolóra na vystúpenie pred poslancami obecného zastupiteľstva v časovom rozsahu maximálne 5 minút,
3. kandidáti sa budú predstavovať v abecednom poradí,
4. posúdenie podaných písomných prihlášok zabezpečí výberová komisia obecného zastupiteľstva, menovaná na otvorenie a vyhodnotenie písomných prihlášok kandidátov na funkciu hlavného kontrolóra, zložená z poslancov obecného zastupiteľstva, ktorá vyhodnotí splnenie podmienok jednotlivých uchádzačov a vydá zoznam kandidátov na funkciu hlavného kontrolóra obce Ratvaj,
5. kandidát na hlavného kontrolóra, ktorý nesplnil stanovené podmienky, bude o tejto skutočnosti vopred písomne informovaný,
6. na tajné hlasovanie sa použijú hlasovacie lístky, ktoré výberová komisia rozdá poslancom. Hlasovací lístok bude spoločný pre všetkých kandidátov. Na hlasovacom lístku budú kandidáti uvedení v abecednom poradí ( podľa priezviska) s uvedením poradového čísla , priezviska a mena, akademického titulu. Hlasovací lístok bude opatrený pečiatkou obce,
7. na hlasovacom lístku poslanec zakrúžkovaním určí kandidáta, za ktorého hlasuje. Zakrúžkovať možno najviac jedného kandidáta. Hlasovací lístok po úprave vloží poslanec do volebnej schránky,
8. na zvolenie kontrolóra je potrebný súhlas nadpolovičnej väčšiny všetkých poslancov obecného zastupiteľstva. Ak ani jeden z kandidátov takú väčšinu nezíska, obecné zastupiteľstvo ešte na tom istom zasadnutí vykoná druhé kolo volieb, do ktorého postúpia dvaja kandidáti, ktorí získali v prvom kole najväčší počet hlasov. V prípade rovnosti hlasov do druhého kola postupujú všetci kandidáti s najväčším počtom platných hlasov. V druhom kole je zvolený kandidát, ktorý získa najväčší počet platných hlasov. Pri rovnosti hlasov v druhom kole volieb sa rozhoduje žrebom,
9. výberová komisia vypracuje zápisnicu z voľby, ktorá obsahuje:
10. počet prítomných poslancov,
11. počet poslancov, ktorým boli vydané hlasovacie lístky,
12. počet odovzdaných hlasovacích lístkov,
13. počet hlasov, odovzdaných pre jednotlivých kandidátov,
14. výsledky voľby, resp. II. kola voľby,
15. meno zvoleného kandidáta.

V Ratvaji, dňa 11.12.2024

Peter Krompaský

starosta obce